Som skuespiller ble Werligh berømmet for sin evne til å smelte sammen med rollen, til å forene kunst og natur og sitt nyanserte affektregister som ikke ble uttrykt gjennom skrik og skrål, men i mimikk og betoning. Som instruktør var hun opptatt av det utstyrsmessige, og hun gjorde et pionerarbeid i antrekksveien. I Bergen skjedde det også en betydelig fornyelse av dekorasjonene i hennes direktørtid.